Գիլ Շվեդ

Գիլ Շվեդ (), իսրայելցի ինժեներ-ծրագրավորող, գյուտարար և գործարար։ Check Point Software Technologies Ltd-ի (Իսրայելի խոշորագույն տեխնոլոգիական և կիբերանվտանգության ոլորտում աշխարհի խոշորագույն ընկերություններից մեկը) համահիմնադիր և գլխավոր տնօրեն։

Կենսագրություն 
Շվեդը ծնվել է 1968 թվականին Երուսաղեմում։ Սկսել է ծրագրավորմամբ զբաղվել 13 տարեկանում, իսկ երկու տարի անց, երբ դեռ սովորում էր միջնակարգ դպրոցում, սկսել ինֆորմատիկա ուսումնասիրել Երուսաղեմի հրեական համալսարանում։

Բանակում ծառայութան ժամանակ մտել է 8200 հետախուզական կորպուսի ստորաբաժանում։ Զինվորական ծառայությունն ավարտելուց հետո Շվեդը միացել է Իսրայելի Optrotech (ներկայումս՝ Orbotech) սթարթափ-ընկերությանը, որտեղ աշխատել է որպես ծրագրավորող։

1993 թվականին Շվեդն իր բանակային ընկեր Շլոմ Կրամերի և Մարիուս Նահթի հետ, որի հետ նա աշխատել է Optrotech-ում, հիմնադրել է Check Point-ը։

Նույն թվականին Շվեդը ստեղծել և արտոնագրել է Stateful Packet Inspection-ը, որը հիմք է ծառայել հայտնի FireWall-1-ի առաջին տարբերակի համար, որը թողարկվել է 1994 թվականին։ Stateful Inspection-ը մինչ օրս լայնորեն օգտագործվում է ցանցային բրանդմաուերներում։

Շվեդը Check Point-ի գլխավոր տնօրենն ու տնօրենն է։ Ավելի վաղ նա զբաղեցրել Է Check Point-ի նախագահի և վարչության նախագահի պաշտոնը։ 2018 թվականի դրությամբ Շվեդը Checkpoint-ի առաջատար բաժնետերն էր, որին պատկանել է ընկերության բաժնետոմսերի 19,1 %-ը՝ 3,4 մլրդ ԱՄՆ դոլար արժողությամբ։ Check Point-ում մեծությամբ երկրորդ բաժնետերը հանդիսանում է Ամերիկյան Massachusetts Financial Services Company ներդրումային ընկերությունը, որի բաժնետոմսերի 7,7 %-ը տվյալ պահին գնահատվում է 1,3 մլրդ դոլար։

Շվեդը և Check Point-ը ընդգծում են կիբեռանվտանգության «հինգերորդ սերունդը»՝ լուծելով այն հիմնական խնդիրները, որոնք ծառացած են այնպիսի խոցելիության հետևում, ինչպիսիք են 2017 թվականի WannaCry-ի և NotPetya-ի անվտանգության խախտումները։ Նա հայտարարել է, որ կորպորատիվ ձեռնարկությունները «երկու սերունդ հետ են մնում» անվտանգության իրենց հայացքներով և նկարագրում է ճյուղը որպես «ճկվածքի կետ»։

Ներկայումս նա Թել Ավիվի համալսարանի հոգաբարձուների խորհրդի անդամ և Թել Ավիվի համալսարանի հոգաբարձուների երիտասարդական խորհրդի նախագահ է։ Նա նաև «Եղոլոտ» ասոցիացիայի տնօրենների խորհրդի անդամ է, որը հիմնադրել է Ռաշի հիմնադրամը։

Ճանաչում 
2002 թվականին Շվեդը հայտնվել է «Forbes» ամսագրի շապիկին։

Նա արժանացել է բազմաթիվ հեղինակավոր մրցանակների իր անհատական ձեռքբերումների և ճյուղում ներդրումների համար, այդ թվում՝ 2005 թվականի հունիսին Տեխնիոնի պատվավոր դոկտորի կոչման։

World Economic Forum 's Global Leader for Tomorrow-ը նույնպես ճանաչել է նրան որպես աշխարհի 100 լավագույն երիտասարդ առաջնորդներից մեկը՝ շնորհիվ պետական գործերին իր նվիրվածության և անմիջական մասնագիտական շահերի շրջանակներից դուրս գտնվող ոլորտներում առաջնորդության։ Բացի այդ, Շվեդը արժանացել է Ձեռքբերումների ակադեմիայի «Ոսկե ափսե» մրցանակին՝ բիզնեսի և տեխնոլոգիաների ոլորտում նորարարական ներդրման համար։

Շվեդը ստացել է Check Point Software Technologies անունով «Իսրայելա-ամերիկյան առևտրի պալատ»-ի մրցանակը՝ առաջատար տեխնոլոգիաների ոլորտում ձեռնարկատիրական ունակություններ և գերազանցություն ցուցադրող ընկերությունների համար։

2010 թվականին Ernst & Young-ը Շվեդին ճանաչել է Իսրայելում տարվա ձեռնարկատեր։

Globes-ը 2004 թվականին Շվեդին անվանել է իր «Տարվա մարդը»։ 2017 թվականի սեպտեմբերին Շվեդը TheMarker Magazine-ի ցուցակում զբաղեցրել է 12-րդ տեղը։

2018 թվականին Շվեդը դարձել է տեխնոլոգիաների բնագավառում պատմության մեջ առաջին Իսրայելի մրցանակի դափնեկիրը։

Ծանոթագրություններ

Արտաքին հղումներ 

 Биография Джила Шведа на главной странице Check Point
 Профиль пользователя Shwed на Forbes
 Профиль пользователя Shwed на Bloomberg Businessweek
 Мастера Вселенной 14 лет спустя

Երուսաղեմ քաղաքում ծնվածներ
1969 ծնունդներ